**Проект !**

**Д О Г О В О Р**

  Днес, ……………… 2019 г. в гр. София, между:

**ДЪРЖАВНАТА АГЕНЦИЯ ЗА МЕТРОЛОГИЧЕН И ТЕХНИЧЕСКИ НАДЗОР,** със седалище и адрес на управление: град София, бул. „Д-р Г. М. Димитров“ № 52 А, БУЛСТАТ 000695096, представлявана от …………………. – Председател, наричана за краткост **ВЪЗЛОЖИТЕЛ**, от една страна,

и

.................................................................. , ЕИК ………….. , съсседалище и адрес на управление ....................................................................., представлявано от ………………………………………., в качеството му на ………………………., от друга страна като **Изпълнител**,

ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна на основание** чл. 112, ал.1 от Закона за обществените поръчки („**ЗОП**“) и във връзка с влязло в сила Решение № ……………………….на **ВЪЗЛОЖИТЕЛЯ** за определяне на **ИЗПЪЛНИТЕЛ** по проведено публично състезание за възлагане на обществена поръчка с предмет: „Доставка на Сертифицирани референтни материали за дейността на Държавната агенция за метрологичен и технически надзор, Главна Дирекция „Контрол на качеството на течните горива” в единадесет обособени позиции

е сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

Чл. 1. (1) Възложителят възлага, а Изпълнителят приема да изпълни срещу възнаграждение доставка на стоките по обособена позиция …., а именно:……………………, съгласно условията на този договор и подробно описани в Техническата спецификация на Възложителя, в съответствие с Техническо предложение и Ценовото предложение на Изпълнителя, представляващи неразделна част от този договор.

(2) Доставките се извършва на територията на Република България на посочен от Възложителя адрес.

(3) Доставките ще се извършват периодично, след подаване на писмена заявка от Възложителя, в която се уточнява и точния адрес за доставка.

**ІІ. СРОК НА ДОГОВОРА**

Чл. 2. (1) Срокът на договора е 12 (дванадесет) месеца, считано от датата на сключването му.

(2) Срокът за доставка e до 60 (шестдесет) дни, от датата на писмената заявка от Възложителя.

(3) Промяна в срока на договора се допуска по изключение при условията на чл. 116 ЗОП.

1. **ЦЕНА НА ДОГОВОРА**

Чл. 3. (1) Общата стойност на договора е до …………………. лв. без ДДС или …………. лв. с ДДС.

(2) Възложителят заплаща стойността на доставката по посочените в ценовото предложение на Изпълнителя единични цени умножени по доставеното количество.

(3) Цената включва всички разходи на Изпълнителя, включително транспорт до мястото на доставката и товаро-разтоварни работи.

1. **НАЧИН НА ПЛАЩАНЕ**

Чл. 4. Плащането се извършват в лева (BGN), след издадена от Изпълнителя и одобрена от Възложителя фактура.

ДАННИ ЗА ФАКТУРАТА

Задължено лице ДАМТН

Адрес: гр. София,

Бул. „Г. М. Димитров“ № 52А

Идент. № ДДС 000695096

ЕИК 000695096

МОЛ Петър Горновски

Получател на фактурата ………………………

Чл. 5. Плащането се извършва с платежно нареждане по следната сметка на Изпълнителя в лева:

IBAN сметка: ............................

BIC код на банката: ..........................

Банка: ..............................

Чл.6. (1) Възложителят заплаща стойността на доставените стоки в срок до 30 (тридесет) дни, след извършване на доставката, подписване на приемо-предавателен протокол за приемане на доставените стоки и издадена и одобрена от Възложителя фактура. В случай, че представената фактура бъде върната на Изпълнителя за корекции, този срок спира да тече до представянето на нова изрядна фактура.

(2) При извършване на еднократна доставка или при доставка на повече от половината от договореното количество стоки, стойността на доставените стоки ще бъде платена на равни месечни вноски, разпределени в оставащите месеци до края на срока на договора съгласно чл. 2, ал. 1 без Възложителя да дължи на Изпълнителя лихви и неустойки.

(2) Изпълнителят е длъжен да уведомява писмено Възложителя за всички последващи промени по чл. 5 в срок от 3 (три) дни, считано от момента на промяната. В случай, че Изпълнителят не уведоми Възложителя в този срок, счита се, че плащанията са надлежно извършени.

(3) В случай, че е необходимо възстановяването от страна на Изпълнителя на суми и превеждане на дължимите лихви и неустойки (ако има такива), същите ще се правят по банков път по сметка на Възложителя със следните реквизити:

IBAN сметка: ВG12BNBG96613100149801

Банка: Българска народна банка

(4) Когато Изпълнителят е сключил договор/договори за подизпълнение, Възложителят извършва окончателно плащане към него, след като бъдат представени доказателства, че Изпълнителят е заплатил на подизпълнителя/подизпълнителите за изпълнените от тях работи, които са приети по реда на раздел VII. Приемане на извършените работи от настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 7. Възложителят има право:

(1) Да приеме извършената доставка, ако тя съответства по обем, качество и срок на неговите изисквания, предвидени в Техническата спецификация и Техническото предложение на Изпълнителя;

(2) Да не приеме извършената доставка, ако тя не съответства по обем, качество и срок на неговите изисквания, предвидени в Техническата спецификация, Техническото предложение на Изпълнителя и не може да бъде коригирана в съответствие с указанията му;

(3) ВЪЗЛОЖИТЕЛЯТ има право да прави рекламации при установяване на несъответствие на стоки с техническата спецификация и с техническото предложение на ИЗПЪЛНИТЕЛЯ.

(4) Възложителят има право да изисква от Изпълнителя да сключи и да му представи договори за подизпълнение с посочените в офертата му подизпълнители.

Чл. 8. Възложителят се задължава:

(1) Да приеме извършената доставка, ако тя съответства по обем, качество и срок на неговите изисквания, предвидени в Техническата спецификация и Техническото предложение на Изпълнителя;

(2) Да заплати на Изпълнителя цената за доставените стоки, в размера и по реда, определени в настоящия договор;

(3) Да осигури на Изпълнителя съдействието и информацията, необходими му за качественото изпълнение на поръчката;

(4) Да информира Изпълнителя за всички пречки, възникващи в хода на изпълнението на поръчката;

(5) Възложителят се задължава да не разпространява под каквато и да е форма всяка предоставена му от Изпълнителя информация, имаща характер на търговска тайна и изрично упомената от Изпълнителя като такава в представената от него оферта.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 9. (1) Изпълнителят има право:

1. Да получи уговореното възнаграждение, съгласно условията, определени в настоящия договор;

2. Да получава от Възложителя съдействие и информация при извършване на доставките, предмет на този договор;

(2) Изпълнителят няма право да се позове на незнание и/или непознаване на работите, свързани с изпълнение на предмета на договора, поради която причина да иска изменение или допълнение към същия.

Чл. 10. (1) Изпълнителят се задължава:

1. Да изпълнява доставките на стоките, предмет на обществената поръчка/обособената позиция, подробно описани в Техническата спецификация при условията и сроковете на настоящия договор.
2. Да информира Възложителя за всички възникнали проблеми в хода на изпълнението и за предприетите мерки за тяхното разрешаване.
3. При поискване от страна на Възложителя да замени доставени стоки с други такива, при условие, че същите не са употребявани.
4. Да отстранява посочените от Възложителя недостатъци и пропуски в изпълнението за своя сметка.
5. Да се придържа към всички приложими норми, закони и подзаконови нормативни актове, имащи пряко отношение към изпълнението на договора.
6. Изпълнителят носи изцяло риска от погиването или влошаване състоянието на стоките до предаването им на Възложителя.
7. Изпълнителят се задължава да представи при предаването на доставката сертификати за произход, както и всички необходими за по-нататъшното използване по предназначение на доставката документи, разрешителни, инструкции, сертификати и други подобни (когато е приложимо).
8. Изпълнителят е отговорен за възможни недостатъци или дефекти на доставката, установени съобразно настоящия договор.
9. Изпълнителят се задължава да вземе всички необходими мерки лицата от екипа му и/или подизпълнителите му да не използват по никакъв начин, включително за свои нужди или като разгласяват пред трети лица, каквато и да било информация за Възложителя, негови служители или контрагенти, станала им известна при или по повод изпълнението на този договор.
10. Да действа лоялно и безпристрастно в съответствие с правилата на професионалната етика, както и с необходимата дискретност. Той е длъжен да се въздържа от публични изявления относно дейността, която извършва по настоящия договор, ако не е изрично упълномощен от Възложителя, както и от дейности, които влизат в противоречие със задълженията му по настоящия договор.
11. Когато Изпълнителят е обявил в офертата си, че ще използва подизпълнител, в срок до 7 дни от сключване на настоящия договор:

а) Изпълнителят сключва договор за подизпълнение с обявения подизпълнител;

б) Представя на Възложителя оригинален екземпляр от договора за подизпълнение;

**VII. ПРИЕМАНЕ НА ИЗВЪРШЕНИТЕ РАБОТИ**

Чл. 11. (1) Приемането на доставките ще се извършва от определените от Възложителя и Изпълнителя лица с подписването на Приемно-предавателен протокол.

(2) Страните определят за свои представители във връзка с изпълнението на настоящия договор, следните лица:

За Възложителя:

……………………………… (за адрес)

…………………………… (три имена)

……………………………. (телефон)

……………………………. (електронна поща)

За Изпълнителя:

…………………………… (три имена)

……………………………. (телефон)

……………………………. (електронна поща)

Контролът по изпълнението на договора от страна на Възложителя ще се осъществява от ……………………………, а от страна на Изпълнителя ще се осъществява от ………………………

(3) При изпълнение на договора в пълен обем (доставяне на цялото количество стоки по Техническото предложение), страните подписват окончателен приемо-предавателен протокол.

Чл. 12. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.

**VІІІ. ГАРАНЦИЯ ЗА ИЗПЪЛНЕНИЕ**

Чл. 13 (1) Изпълнителят гарантира изпълнението на произтичащите от настоящия договор свои задължения с гаранцията за изпълнение в размер на ………… (……………………), представляваща 3 (три) % от максималната стойност на договора без включено ДДС.

(2) Гаранцията може да бъде предоставена под формата на парична сума, внесена по банкова сметка на Възложителя, под формата банкова гаранция, издадена в полза на Възложителя или застраховка, която обезпечава изпълнението чрез покритие на отговорността на изпълнителя.

Когато Гаранция за изпълнение се представя като парична сума, сумата се внася по следната банкова сметка на ВЪЗЛОЖИТЕЛЯ

Банка: БНБ - ЦУ

IBAN: ВG03BNBG96613300149801

В полза: на Държавна агенция за метрологичен и технически надзор

Основание: гаранция за изпълнение по обществена поръчка/обособена позиция *(при възможност се изписва предмета на поръчката/обособената позиция)*

(3) Когато Изпълнителят е избрал гаранцията за изпълнение да бъде банкова гаранция, тя трябва да бъде безусловна, неотменима и изискуема при първо писмено поискване, в което Възложителят заяви, че изпълнителят не е изпълнил задължение по договора за възлагане на обществената поръчка. Срокът на банковата гаранция е минимум срокът на настоящия договор плюс 45 (четиридесет и пет) дни. Оригиналът на банковата гаранция трябва да бъде представен на Възложителя в момента на подписване на договора.

(4) Изпълнителят се задължава най-късно 15 (петнадесет) календарни дни преди изтичане срока на валидност на банковата гаранция за изпълнение, същата да се продължи, съобразно удължаване на времетраенето на договора при условията на настоящия договор.

(5)Изпълнителят се задължава при удовлетворяване на Възложителя от внесената гаранция за изпълнение на поръчката поради възникване на вземания, в срок от 10 (десет) работни дни, да допълни същата, до определения в обявлението за поръчката от Възложителя размер.

(6) В случай, че е предоставена банкова гаранция и банката, издала гаранцията за изпълнение на договора, е обявена в несъстоятелност, изпадне в неплатежоспособност/ свръх задлъжнялост, отнеме й се лиценза, или откаже да заплати предявената от Възложителя сума в 3-дневен срок, Възложителят има право да поиска, а Изпълнителят се задължава да предостави в срок до 5 (пет) работни дни от направеното искане, съответната заместваща гаранция от друга банкова институция.

(7) Разходите по откриването на гаранциите са за сметка на Изпълнителя. Изпълнителят следва да предвиди и заплати своите такси по откриване и обслужване на гаранцията, така че размерът на получената от Възложителя гаранция да не бъде по-малък от определения в настоящата процедура.

(8) Възложителят освобождава гаранцията за изпълнение на договора в срок от 30 (тридесет) календарни дни след подписване на окончателния приемо-предавателен протокол по чл. 11, ал. 3 от договора, удостоверяващ цялостното изпълнение на договора, ако не са налице основания за задържането й от страна на Възложителя. Възложителят освобождава гаранцията в пълен размер при качествено, точно и съобразно с техническата спецификация и клаузите на този договор, изпълнение на дейностите по чл. 1. При некачествено, неточно или несъобразно с техническата спецификация и/или клаузите на договора изпълнение, Възложителят има право да пристъпи към упражняване на правата по гаранцията за изпълнение.

(9) Гаранцията за изпълнение не се освобождава от Възложителя, ако в процеса на изпълнение на договора е възникнал спор между страните относно неизпълнение на задълженията на Изпълнителя и въпросът е отнесен за решаване пред съда. При решаване на въпроса в полза на Възложителя той може да пристъпи към усвояване на гаранцията за изпълнение.

(10) Гаранцията за изпълнение се усвоява от Възложителя в следните случаи:

1. в случай на разваляне на договора по вина на Изпълнителя;

2. ако в процеса на изпълнението възникне спор между страните, който е внесен за решаване от съдебен орган – в този случай възложителят има право да усвои цялата или част от гаранцията за изпълнение за удовлетворяване на евентуално свое вземане, установено при произнасянето по спора.

3. в случай на дължими и незаплатени от изпълнителя неустойки, възложителя може да се удовлетвори от предоставената гаранция за изпълнение до размера на сумата за неустойка.

(11) Възложителят освобождава гаранцията за изпълнение, без да дължи лихви за периода, през който средствата законно са престояли при него.

(12) При гаранция за изпълнение под формата на застраховка (застрахователна полица), която обезпечава изпълнението чрез покритие на отговорността на ИЗПЪЛНИТЕЛЯ, ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ и не може да бъде ползвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ.

(13) Всички разходи по гаранцията за изпълнение на този договор, независимо от вида й, са за сметка на ИЗПЪЛНИТЕЛЯ.

**ІX. ПОСЛЕДИЦИ ОТ НЕИЗПЪЛНЕНИЕТО НА ДОГОВОРА**

Чл. 14 (1) При пълно неизпълнение на поетото с настоящия договор задължение, Изпълнителят заплаща на Възложителя неустойка, в размер от 30 % (тридесет процента) от цената на договора без ДДС .

(2) При частично неизпълнение и/или лошо изпълнение на договора, Изпълнителят дължи на Възложителя неустойка в размер до 10% (десет процента) от цената на частично или качествено изпълненото без ДДС. Неизпълнението се констатира от лицата по чл. 11.

(3)При забава Изпълнителят дължи неустойка в размер на 0,5% (нула цяло и пет процента) от общата стойност на заявеното за доставка количество за всеки просрочен ден, но не повече от 30% (тридесет процента) от цената на договора без ДДС.

(4) Възложителят има право да удържи предявената неустойка от плащането по договора и/или от внесената гаранция за изпълнение.

Чл. 15. Прилагането на горните санкции не отменя правото на Възложителя да предяви иск срещу Изпълнителя за претърпени вреди и пропуснати ползи, съгласно действащото законодателство в Република България.

Чл. 16. Изпълнителят не дължи неустойка за забава или за неточното, некачественото и/или непълното изпълнение на задълженията си, ако докаже, че това неизпълнение е пряко следствие от неизпълнение на задълженията на Възложителя и че Изпълнителят не е могъл по какъвто и да е начин, предвиден в договора или разрешен от закона, да изпълни своите задължения.

Чл. 17. Наложените глоби от държавните институции за установени нарушения, при изпълнението на настоящия договор са за сметка на виновната страна и се заплащат от нея.

**X. НЕПРЕДВИДЕНИ ОБСТОЯТЕЛСТВА**

Чл. 18. (1) Страните по настоящия договор не дължат обезщетение за претърпени вреди и загуби, в случай, че последните са причинени от непреодолима сила.

(2) Предходната алинея не се прилага за права или задължения на страните, които е трябвало да възникнат или да бъдат изпълнени преди настъпване на непреодолимата сила.

(3) Страната, изпълнението на чието задължение е възпрепятствано от непреодолимата сила, е длъжна в 5 (пет)-дневен срок писмено да уведоми другата страна за настъпването, съответно – за преустановяване въздействието на непреодолимата сила.

(4) Когато обстоятелства от извънреден характер, които се определят като непреодолима сила, възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява другата страна за спиране на изпълнението на договора до отпадането на непреодолимата сила.

(5) След отпадане на обстоятелства от извънреден характер, които се определят като непреодолимата сила, страната, която е дала известието, в 5 (пет)-дневен срок, писмено с известие уведомява другата страна за възобновяване на изпълнението на договора, а ако не направи това, втората страна отправя писмено известие и искане първата страна да даде в срок не по–дълъг от 5 (пет) дни известие за възобновяване на изпълнението. Ако след изтичането и на този срок не се възобнови изпълнението на договора, изправната страна има право да прекрати договора и да получи неустойка за неизпълнение.

(6) Страната, изпълнението на чието задължение е възпрепятствано от непреодолимата сила, не може да се позовава на нея, ако не е изпълнила някое друго задължение, произтичащо от договора и пряко свързано с изпълнението на задължението, възпрепятствано от непреодолимата сила.

(7) Липсата на парични средства не представлява непреодолима сила.

(8) В случай, че непреодолимата сила продължи по-дълго от 60 (шестдесет) дни, страните могат да прекратят действието на договора по взаимно съгласие, като в този случай Възложителят ще заплати на Изпълнителя само стойността на извършените и приети към момента на прекратяването услуги, доказана с двустранно подписан протокол и след представяне на оригинална фактура.

**ХI. ПРЕКРАТЯВАНЕ НА ДОГОВОРА**

Чл. 19. (1) Този Договор се прекратява:

1. с изтичане на срока на Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРКТЛТДС;

(2) Договорът може да бъде прекратен

1. по взаимно съгласие на Страните, изразено в писмена форма;

2. когато за ИЗПЪЛНИТЕЛЯ бъде открито производство по несъстоятелност или ликвидация – по искане на [всяка от Страните / ВЪЗЛОЖИТЕЛЯ].

Чл. 20. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

Чл. 21. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП.

**XII .ОБЩИ РАЗПОРЕДБИ**

Дефинирани понятия и тълкуване

Конфиденциалност

Чл. 22. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора.

(2) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

Прехвърляне на права и задължения

Чл. 23. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

Чл. 24. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

Чл. 25. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 5 (пет) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

Чл. 26. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

Чл. 27. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

1. За ВЪЗЛОЖИТЕЛЯ:

Адрес за кореспонденция: ………………………………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

2. За ИЗПЪЛНИТЕЛЯ:

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

Приложимо право

Чл. 28. За неуредените в този Договор въпроси се прилагат разпоредбите на действащото българско законодателство.

Разрешаване на спорове

Чл. 29. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл. 30. Този Договор е изготвен и подписан в два еднообразни екземпляра – по един за всяка от Страните.

Приложения:

Чл. 31. Към този Договор се прилагат и са неразделна част от него следните приложения:

Приложение № 1 – Техническа спецификация;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ;

**ВЪЗЛОЖИТЕЛ: ИЗПЪЛНИТЕЛ:**

……………………………. ………………………

…………………………

……………………………….

……………………….